open-index/open-wikipedia-markdown huggingface dataset:
Կապուտկող

**Կապուտկող**, *Ակկուլ, Էնձաքիսար, Ընծաքիսար, Ընձակաքար, Ընձակի լեռ, Ընձաք, Ընձաքար, Ընձեքասար, Ընջաքիարս, Ընձաքյարս, Կապույտկալ, Ընձաքիսար, Կապուտակող, Կապուտող, Շատախի լեռեր*, լեռ, լեռնագագաթ Հայկական լեռնաշխարհում, Հայկական Տավրոս լեռնահամակարգում, Վանա լճի հարավային կողմում։ Ձգվում է արևելք-արևմուտք ուղղությամբ, 2300 մ։

Ծածկված է տափաստանային և ենթալպյան բուսականությամբ։ Ունի երկաթի և կապարի պաշարներ։ Լեռան բարձունքից երևում է Վանա լճի համայնապատկերը։ Ըձաքարի տարածքում էին գտնվում հայկական յոթ վանքեր, որոնց մեջ նաև՝ Կապուտկողա Սբ. Հակոբ վանքը։

## Ավանդություն
Ըստ ավանդության՝ Մծբինի Հակոբ հայրապետը Ըձաքարի կատարից անիծել է Ռշտունիքի իշխան Մանաճիհրին, որը ծովն էր նետել նրա անմեղ սարկավագներին։ Իբրև այդ անեծքից հետո Ռշտունիքում երեք տարի երաշտ է եղել։

## Ծանոթագրություններ

Կատեգորիա:Վանի մարզի լեռներ
Սետեմ լե Վալոն

**Սետեմ լե Վալոն** (), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։

Բնակչությունը 2008 թվականի դրությամբ կազմում է 10481 մարդ, բնակչության խտությունը` 587.50 մարդ/կմ²։ Բնակավայրը զբաղեցնում է 17.84 կմ² տարածք։

## Աշխարհագրություն
Գտնվում է Փարիզ քաղաքից 650 կմ հարավ, Մարսել քաղաքից` 12 կմ հյուսիս։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 6830 աշխատունակ (15-64 տարեկան)  բնակիչ, որոնցից ակտիվ էին 4791-ը, իսկ ոչ ակտիվները` 2039։ Ակտիվության ցուցանիշը կազմում է 70,1 %։ 4791 աշխատունակ մարդկանցից աշխատել է 4164 անձ (2109 տղամարդ և 2055 կին)։ Գործազուրկ են եղել 627 անձ (303 տղամարդ և 324 կին)։ 2039 անաշխատունակներից 598-ը եղել են աշակերտներ կամ ուսանողներ, 591-ը` թոշակառուներ, իսկ 850-ը չեն աշխատել տարբեր պատճառներով։

## Տես նաև
* Բուշ դյու Ռոն գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Վենել

**Վենել** (), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։

Բնակչությունը 2008 թվականի դրությամբ կազմում է 8100 մարդ, բնակչության խտությունը՝ 394.35 մարդ/կմ²։ Բնակավայրը զբաղեցնում է 20.54 կմ² տարածք։

## Աշխարհագրություն
Գտնվում է Փարիզ քաղաքից 640 կմ հարավ, Մարսել քաղաքից՝ 35 կմ հյուսիս։

## Բնակչություն
**Բնակչության քանակը ըստ տարիների**

Աղբյուրներ՝ Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 5301 աշխատունակ (15-64 տարեկան)  բնակիչ, որոնցից ակտիվ էին 3843-ը, իսկ ոչ ակտիվները՝ 1458։ Ակտիվության ցուցանիշը կազմում է 72,5 %։ 3843 աշխատունակ մարդկանցից աշխատել է 3545 անձ (1795 տղամարդ և 1750 կին)։ Գործազուրկ են եղել 298 անձ (131 տղամարդ և 167 կին)։ 1458 անաշխատունակներից 555-ը եղել են աշակերտներ կամ ուսանողներ, 545-ը՝ թոշակառուներ, իսկ 358-ը չեն աշխատել տարբեր պատճառներով։

## Տես նաև
* Բուշ դյու Ռոն գավառի համայնքների ցանկ

## Արտաքին հղումներ
*INSEE

## Ծանոթագրություններ

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Տարասկոն

**Տարասկոն** (), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։

Բնակչությունը 2012 թվականի դրությամբ կազմում է 13540 մարդ, բնակչության խտությունը` 183.05 մարդ/կմ²։ Բնակավայրը զբաղեցնում է 73.97 կմ² տարածք։

## Աշխարհագրություն
Գտնվում է Փարիզ քաղաքից 590 կմ հարավ, Մարսել քաղաքից` 85 կմ հյուսիս-արևմուտք։
left|thumb| Միջնադարյան ամրոց, խարիսխով

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 8699 աշխատունակ (15-64 տարեկան)  բնակիչ, որոնցից ակտիվ էին 5360-ը, իսկ ոչ ակտիվները` 3339։ Ակտիվության ցուցանիշը կազմում է 61,6 %։ 5360 աշխատունակ մարդկանցից աշխատել է 4393 անձ (2455 տղամարդ և 1938 կին)։ Գործազուրկ են եղել 967 անձ (507 տղամարդ և 460 կին)։ 3339 անաշխատունակներից 874-ը եղել են աշակերտներ կամ ուսանողներ, 616-ը` թոշակառուներ, իսկ 1849-ը չեն աշխատել տարբեր պատճառներով։

## Տես նաև
* Բուշ դյու Ռոն գավառի համայնքների ցանկ

## Ծանոթագրություններ

## Արտաքին հղումներ
*INSEE

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Born This Way (այլ կիրառումներ)

**Born This Way**, կարող է վերաբերել՝
* Born This Way - ամերիկացի երգչուհի Լեդի Գագայի երգը
* Born This Way - ամերիկացի երգչուհի Լեդի Գագայի երկրորդ ստուդիական ալբոմը
* Born This Way - ամերիկացի երգչուհի Լեդի Գագայի ռեմիքսների երկրորդ ալբոմը
* Born This Way - սերիա «Երգչախումբ» հեռուստասերիալից
Կալուգայի մարզային պատանի հանդիսատեսի թատրոն

**Կալուգայի մարզային պատանի հանդիսատեսի թատրոն** (), թատրոն Կալուգա քաղաքում, երեխաների և պատանիների համար նախատեսված խաղացանկով։

## Պատմություն
Կալուգային պատանի հանդիեսատեսի թատրոնի պատմությունն սկսվում է 1964 թվականից, երբ Կալուգայի մարզային դրամատիկական թատրոնի դերասանների և մի խումբ էնտուզիաստների կողմից Կալուգայում ստեղծվել է թատերախումբ ՌԽՍՀ վաստակավոր արտիստներ Լ. Վ. Վոլսկայայի և Վ. Մ. Ցվետկովի գլխավորությամբ, ովքեր էլ դարձել են թատրոնի առաջին բեմադրող ռեժիսորները։
Թատրոնի առաջին թատերաշրջանը բացվել է Վալենտիա Լյուդմիլովայի «Մինչև 16 տարեկան երեխաներին...» և Լ. Դոլինինայի «Նրանք և մենք» ներկայացումներով։

1965 թվականին թատրոնի տնօրեն է նշանակվել Գ. Ա. Բուրիկը։ Ռեժիսոր Ա. Ա. Երմակի բեմադրություններից են «Ինչպես է կոփվում պողպատը» (Նիկոլայ Օստրովսկի), «Պղպջակներ» (Ալեքսանդր Խմելնիկ), «Դաշտում քամի փնտրիր» (Վլադիմիր Ալեքսանդրովիչ Լիֆշից), «Կախարդական կղզի» (Ա. Կաշուտին և Ե. Վալինա) «Հրավառություն» (Գ. Մամլին) ներկայացումները։
1967 թվականին Կալուգայի մարզային ղեկավարության կողմից թատրոնին տրամադրում է սեփական շենք, նախկին «Ուդարնիկ» կինոթատրոնի շենքը Թատերական 36 հասցեում, քաղաքի պատմական մասում։
1960-1980-ական թվականներին թատրոնում աշխատել են տաղանդավոր ռեժիսորներ ՌԽՀՍ վաստակավոր արտիստ Օ. Ե. Զարյանկինը, Ռուսաստանի Դաշնության վաստակավոր գործիչներ Ն.Ս. Ուլյանովը, Վ. Ի. Յակունինը, հայտնի կալուգացի ռեժիսորներ Ի. Նիկոլաևը, Ե. Դենիսովը, Ն. Տրոիցկին։ Տեղի են ունեցել «Քաղաքն արշալույսին» (Ալեքսեյ Արբուզով), «Ամուսնություն» (Նիկոլայ Գոգոլ), «Խոակին Մուրյետեի աստղն ու մահը» (Պաբլո Ներուդա) պիեսների բեմադրությունների առաջնախաղերը։ 
1970 թվականին թատրոնին կից բացվում է մանկական թատերական ստուդիա, որն աշխատում է մինչև հիմա։ Այդ ստուդիայում է իր դերասանական կարիերան սկսել հայտնի կալուգացի դրամատուրգ և արվեստաբան Գ. Կ. Սկոկովը։
1992 թվականին թատրոնի ստեղծագործական գործընթացը ղեկավարում է թատրոնի գլխավոր ռեժիսոր, Կալուգայի մարզի մշակույթի վաստակավոր գործիչ Միխայիլ Վիզգով Ալեքսեևիչը, ում ակտիվ մասնակցությամբ 1997 թվականին Կալուգայի մարզային պատանի հանդիսատեսի թատրոնն ստացել է «պրոֆեսիոնալի» կարգավիճակ։
1996 թվականից սկսած Կալուգայի մարզային պատանի հանդիսատեսի թատրոնի տնօրեը Ռուսաստանի Դաշնության արվետսի վաստակավոր գործիչ Վալերիա Նիկոլաևնա Վիզգովան է։
2014 թվականին թատնոը նշել է իր կազմավորման 50-ամյակը։
Թատերախմբի ամբողջական կազմը հասանելի է թատրոնի պաշտոնական կայքում։

## Ծանոթագրություններ

## Գրականություն

* 
* 
* 
* 
* 

## Արտաքին հղումներ

* 
* 
* 
* 

Կատեգորիա:1964 հիմնադրումներ Ռուսաստանում
Կատեգորիա:Ռուսաստանի թատրոններ
Կատեգորիա:Ռուսաստանի մշակույթ
Քայլ առաջ (այլ կիրառումներ)

**Քայլ առաջ**, կարող է վերաբերել՝
* Քայլ առաջ - 2006 թվականին նկարահանված երիտասարդական երաժշտական մելոդրամա
* Քայլ առաջ 2. Փողոցներ - 2008 թվականին նկարահանված երիտասարդական երաժշտական մելոդրամա
* Քայլ առաջ 3D - 2010 թվականին նկարահանված երիտասարդական երաժշտական մելոդրամա
* Քայլ առաջ 4 - 2012 թվականի նկարահանված երիտասարդական մելոդրամա
Հարսանիք (պիես)

**«Հարսանիք»** (), Անտոն Պավլովիչ Չեխովի պիեսը (ներկայացում մեկ արարով)` գրված 1889 թվականին։

Առաջին անգամ հրապարակվել է վիմատիպ հրատարակությամբ։ Վիմատպությունը իրականացվել է Ռուս դրամատիկ գրողների ընկերության կոմիսսիոներ Ս. Ֆ. Ռասսոխինի կողմից Մոսկվայում (գրաքննական թույլտվությունը 1890 թվականի ապրիլի 25-ին, լույս է տեսել 1890 թվականի հոկտեմբերի 24-ից 31-ը , տպագրվել է 110 օրինակ)։ Որոշ փոփոխություններով պիեսը ընդգրկվել է Ա. Ֆ. Մարքսի VII2 հատորում (1902 թ, էջ` 259-276)։

«Հարսանիք գեներալի հետ» պատմվածքում ևս առկա է համանման սյուժե և որոշ գործող անձինք։ Բացի այդ հեղինակը օգտագործել է իր նախկինում հրատարակված «Ամուսնություն հաշվարկով» պատմվածքի առանձին տարրեր։

## Գործող անձիք
* Եվդոկիմ Զախարովիչ Ժիգալով, պաշտոնաթող կոլեգիական ռեգիստրատոր
* Նաստյա Տիմոֆեևնա, նրա կինը
* Դաշենկա, նրանց աղջիկը
* Էպամինոնդ Մաքսիմովիչ Ապլոմբով, նրա ամուսինը 
* Ֆեոդոր Յակովլևիչ Ռևունով-Կարաուլով, 2-րդ կարգի պաշտոնաթող կապիտան  
* Անդրեյ Անդրեևիչ Նյունին, ապահովագրական ընկերության գործակալ
* Աննա Մարտինովնա Զմեյուկինա, 30 տարեկան մանկաբարձուհի, վառ-կարմիր հագուստով
* Իվան Միխայլովիչ Յատ, հեռագրիչ 
* Խարլամպիյ Սպիրիդոնովիչ Դիմբա, հույն-հրուշակագործ։ 
* Դմիտրի Ստեպանովիչ Մոզգովոյ, Կամավորական նավատորմի նավաստի 
* Խաչեղբայրներ, կավալերներ, լակեյներ և այլն 
Գործողությունը տեղի է ունենում Անդրոնովի փոքրիկ ռեստորանի դահլիճներից մեկում։

## Բեմադրություններ
* 1996 թ. - Պյոտր Ֆոմենկոյի դասընթացները ԳԻՏԻՍ-ում։ Ռեժիսոր Պ. Ն. Ֆոմենկո, Պավել Սբորշչիկով (Ժիգալով), Ելենա Նևեժինա  և Գալինա Կաշկովսկայա (Նաստասյա Տիմոֆեևնա), Օլգա  Լևիտինա  (Դաշենկա), Կարեն  Բադալով (Ապլոմբով), Միխայիլ Կռիլով և Վալյուս Տերտելիս  (Ռևունով-Կարաուլով), Տոմաս  Մոցկուս  (Նյունին), Նատալյա  Բլագիխ   (Զմեյուկինա), Պրիյտ Ռուտտաս (Յատ), Վենյամին  Սկալնիկ (Դիմբա)։

## Օգտագործում
Պիեսի էկրանավորումից հետո Դիմբոյի կողմից արտահայտված միտքը դարձավ թևավոր խոսք` «Հունաստանում ամեն ինչ կա »։

### Էկրանավորում
* Հարսանիք (ֆիլմ, 1944)

### Օպերա
Վոդևիլի սյուժեի հիման վրա ստեղծվել է համանուն կոմիկական օպերա` «Հարսանիք» անվանումով, կոմպոզիտոր` Վ. Էրենբերգ, առաջին ներկայացումը, Զիմինի օպերային թատրոն, 1916 թ, Մոսկվա։

## Ծանոթագրություններ

Կատեգորիա:Անտոն Չեխովի պիեսներ
Կատեգորիա:1889 պիեսներ
Կատեգորիա:Ռուսերեն գրքեր
Կատեգորիա:Ռուսական գրականություն
Կատեգորիա:Պիեսներ
Shake It Off (այլ կիրառումներ)

**Shake It Off**, կարող է վրեբերվել՝
* Shake It Off (երգ, Թեյլոր Սվիֆթ) - ամերիկացի քանթրի և փոփ երգչուհի Թեյլոր Սվիֆթի երգը
* Shake It Off (երգ, Մրայա Քերի) - Մրայա Քերիի երգը նրա երրորդ ստուդիական *The Emancipation of Mimi* ալբոմից
Սուրբ Աստվածածնի վանք (Մեծոփավանք)

**Մեծոփավանք**, *Սբ. Աստվածածնի վանք*, հայկական վանք Մեծ Հայքի Տուրուբերան նահանգի Աղիովիտ գավառում, Ականց (Արճեշ) գյուղաքաղաքից մոտ 14 կմ հյուսիս-արևմուտք։ Անվանումն ստացել է վանքից վերև գտնվող Մեծոփ (մեծ փոս) լճակի անունից։

## Պատմություն
Ըստ արձանագրությունների՝ Մեծոփավանքը կառուցվել է 1120 թվականին։ 1201 թվականին Աստվածատուր Արճիշեցին կառուցել է վանքի Ս. Աստվածածին եկեղեցին։ Եկեղեցուց արևելք գտնված երկու մատուռներից մեկը կոչվել է Սբ. Հակոբ։ Մեծոփավանքը եղել է գավառի առաջնորդանիստ։

12-րդ դարի վերջից վանքում գործել է դպրոց։ 13-րդ դարի սկզբին այն ղեկավարել է «յոյժ իմաստուն և գիտնական» Թովման, իսկ դարավերջին (մինչև 1337 թվականը)՝ Գլաձորի համալսարանի սան Մխիթար Սասնեցին։ Նրան գործակցել է դասակից Հովհաննես Ոսպնակեր Արճիշեցին։ Իր ծաղկմանն է հասել 14-րդ դարում։ Այստեղ ապրել և գործել են բարձրակիրթ կրոնավորների մի քանի սերունդներ։ Մխիթար Սասնեցու օրոք Մեծոփավանքի դպրոցը, Գլաձորի համալսարանի ղեկավարությամբ, պայքարել է միարարների դեմ։

14-րդ դարի վերջին դպրոցի վարդապետը եղել է Տաթևի համալսարանի սան, Հովհան Որոտնեցու աշակերտ Հովհաննես Մեծոփեցին, որը վերակառուցել է Մեծոփավանքը և օժանդակ շինություններ կառուցել։ 1408 թվականին Գրիգոր Տաթևացին վանքում հիմնադրել է բարձր տիպի դպրոց (160 աշակերտով և 8 վարդապետով), որտեղ ավելի ուշ րաբունապետ են եղել Գրիգոր Խլաթեցին ու Թովմա Մեծոփեցին։

Մեծոփավանքի դպրոցը փաստորեն Խառաբաստավանքի և Տաթևի վանքի բարձր տիպի դպրոցների շարունակությունն էր։ Այստեղ գրվել ու ընդօրինակվել են մի շարք մատյաններ (Քարոզգիրք, Ճաշոց, Ավետարան, Հայսմավուրք, Շարակնոց, Ժամագիրք, «Գիրք հարցմանց», «Դավթի լուծմունք ճառից Աստուածաբանի», «Կարմիր Ավետարան» և այլն)։

Վանքն ունեցել է հարուստ մատենադարան. դպրոցում ծաղկել է հատկապես գրչության և մանրանկարչության արվեստը։ Սաներից հայտնի են 22 գրիչներ՝ Հովհաննես Մանկասարենցը, Հունանը, Հակոբը, Հովհաննես Բաղիշեցին, Պետրոսը, Թովման, Ղազարը, Մկրտիչը, Զաքարիան, Հակոբ Բերկրեցին, Կարապետ Վանեցին, Ստեփանոսը, Հայրապետը, Ներսեսը, Հովհաննես Արծկեցին, Կիրակոս Բանասերը և ուրիշներ, որոնցից մեզ է հասել շուրջ 200 ձեռագիր։

Մանրանկարիչներից հայտնի է վանքի դպրոցի սան Մինաս ծաղկողը, որին աշակերտել են նշանավոր ծաղկողներ Կարապետ Բերկրեցին, Կարապետ Աղթամարցին։ Հայտնի է նաև Հայրապետ կազմողը։ Այստեղ խմբագրվել, սրբագրվել, մեկնվել են բազում երկեր, շարադրվել պատմություններ, տոմարագիտության, գրչության արվեստի, երաժշտության վերաբերյալ երկեր, նկարազարդվել, կազմվել, նորոգվել են բազմաթիվ գրքեր։ Անապահով է եղել Մեծոփավանքի դպրոցը. մի քանի անգամ տեղափոխվել է մե՛րթ Բաղեշ, մե՛րթ Մշո Ս. Առաքելոց վանք։

16-րդ դարում Մեծոփավանքն այրվել է։ 18-րդ դարում հիշվում է միայն Մեծոփավանքի մատենադարանը, որը կողոպտվել է 1895 թվականին։ Պահպանված 100 ձեռագրերը 1915 թվականին անցել են քրդերի ձեռքը։

## Ծանոթագրություններ

Կատեգորիա:1120 հիմնադրումներ Հայաստանում
Կատեգորիա:12-րդ դարի հայկական վանքեր և եկեղեցիներ
Ձախորդություն (պատմվածք)

**«Ձախորդություն»** (), Անտոն Պավլովիչ Չեխովի պատմվածքը` գրված 1886 թվականին։ Առաջին անգամ հրապարակվել է 1886 թվականի օգոստոսի 16-ին «Նովոյե Վրեմյա» ամսագրի «Շաբաթօրյակներ» բաժնում։

Պատմվածքում նկարագրվում է գյուղական նոտարի երիտասարդ կնոջ, Սոֆյա Պետրովնայի հարաբերություններն ամուսնու և սիրեկանի հետ։ Չեխովի այդ շրջանի ստեղծագործություններում նրան հետաքրքրում էր կնոջ դիրքը հասարակության մեջ։

## Հրապարակման պատմություն
«Ձախորդություն» պատմվածքը Չեխովը գրել է  սանկտպետերբուրգյան «Նոր ժամանակ» ամսագրի համար 1886 թվականի սկզբում։ 1887 թվականին պատմվածքը ընդգրկվում է «Մթնշաղներում» ժողովածուի մեջ։ Պատմվածքը ժողովածուի մեջ ընդգրկելու ժամանակ Չեխովը կրճատում է հերոսի տեքստի այն մասը, որտեղ համոզում է Սոֆյա Պետրովնային ենթարկվել իր հորդորներին և «կյանքում մեկ անգամ մեղանչել»։

Ռուսական գրականության մասնագետ Դոնալդ Ռեյֆիլդը 1886 թվականն անվանում է Չեխովի ստեղծագործության մեջ «Annus mirabilis» (կարևոր իրադարձություններով նշանավորված տարի)։

Չեխովի կենդանության օրոք պատմվածքը թարգմանվել է դանիերեն, գերմաներեն, սերբախորվաթերեն, սլովակերեն և չեխերեն։

## Սյուժե
25 տարեկան տնային տնտեսուհի Սոֆյա Պետրովնան նոտար ամուսնու Անդրեյի հետ ամառն անցկացնում է  սովորական քաղաքում։ Սոֆյայի նախկին ընկերը, փաստաբան Իլյինը սկսում է սիրահետել նրան։ Սոֆյան խնդրում է Իլյինին դադարել հոգ տանել իր մասին և մնալ որպես ընկերներ։ Սակայն Իլյինը խնդրում է չմերժել իրեն։  Սոֆյան հասկանում է, որ սիրահարվել է, որպեսզի փրկի ամուսնությունը, խնդրում է Անդրեյին հեռանալ այդտեղից։  Նա պատմում է Անդրեյին իր զգացմունքների մասին, սակայն  նա ժխտում է ասելով, որ դրանք  «ֆանտազիաներ» են։  Հենց նույն գիշերը Սոֆյան գնում է Իլյինի մոտ։

## Վերլուծություն
«Ձախորդություն» պատմվածքի հիմնական թեման համարվում է սերը և կնոջ դիրքը հասարակության մեջ։ Գրողի կողմից այդ շրջանում գրված պատմվածքները զգացմունքայնության հարցեր են բարձրացնում։ Կանացի սերն ազդում է շրջապատի տղամարդկանց վարքի վրա։

Քննադատները նշում են այս պատմվածքում Չեխովի վրա Լև Տոլստոյի ստեղծագործության ազդեցության մասին, հատկապես դա վերաբերում է Տոլստոյի «Աննա Կարենինա» վեպին։ Ռեյֆիլդը նշում է նաև Չեխովի վրա Գի դե Մոպասանի ստեղծագործության ազդեցության մասին, ով հաճախ օգտագործում էր կանացի հակումը, որպես շարժառիթ գործող անձանց վարքի վրա ազդելու համար։ «Ձախորդություն» պատմվածքը կարող էր լինել  ծաղրերգություն այդպիսի ստեղծագործությունների համար։

## Ժառանգություն
Ջեյմս Ն. Լոլինը (James N. Loehlin) բացահայտում է  «Ձախորդություն» պատմվածքի ազդեցությունը Չեխովի կողմից հետագայում գրված «Թեթևսոլիկ կին»պատմվածքի վրա։ Ռեյֆիլդը Սոֆյայի և սիրեկանի  խոսակցությունը համարում է  չեխովյան «Ճայը» պիեսի Ելենայի և Վանյայի միջև զրույցի նախատիպ։

## Գրականություն
* Чехов А. П. Несчастье // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. - М.: Наука, 1974-1982.
* Волжский. Очерки о Чехове. СПб., 1903, стр. 61-62.

## Ծանոթագրություններ

## Արտաքին հղումներ
* Рассказ Несчастье

Կատեգորիա:Անտոն Չեխովի ստեղծագործություններ
Կատեգորիա:1886 պատմվածքներ
Կատեգորիա:Պատմվածքներ
Ջուլղա

**Ջուլղա** (վրացերեն՝ ჯულღა), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Փոցխով գետի հովտում, Ախալցխայից 17 կմ հեռավորության և ծովի մակարդակից 1180 մ բարձրության վրա։

## Բնակչություն
Համաձայն 2002 թվականի տվյալների, գյուղն ուներ 297 բնակիչ, հիմնականում հայեր, որից 134 տղամարդ և 163 կին, իսկ 2014 թվականին, գյուղում ապրում էր 200 մարդ, որից 81 տղամարդ և 119 կին։

## Ծանոթագրություններ

Կատեգորիա:Ախալցխայի շրջան
Սազել

**Սազել** (վրացերեն՝ საძელი - Սաձելի), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 4 կմ արևմուտք։ Գտնվում է ծովի մակարդակից 1220 մ բարձրության վրա։

## Բնակչությունը
Համաձայն 2002 թվականի տվյալների, գյուղն ուներ 607 բնակիչ, հիմնականում հայեր, որից 275 տղամարդ և 332 կին, իսկ 2014 թվականին, գյուղում արդեն ապրում էր 381 մարդ, որից 173 տղամարդ և 208 կին։

Բնակիչներն զբաղվում են հացահատիկային բույսերի, եգիպտացորենի և կարտոֆիլի մշակությամբ, բանջարաբուծությամբ, պտղաբուծությամբ և անասնապահությամբ։ Գյուղում գործում էր միջնակարգ դպրոց, ակումբ, գրադարան և բուժկայան։

## Պատմությունը
Սազել գյուղի բնակիչները եկել են Էրզրումի նահանգից` 1828 թվականին։ Գյուղի եկեղեցին (Սուրբ Խաչ) կառուցվել է 1881 թվականին։

## Ծանոթագրություններ

Կատեգորիա:Վրաստանի բնակավայրեր
Կատեգորիա:Վրաստանի գյուղեր
Փոքր Պամաճ

**Փոքր Պամաճ** (վրացերեն՝ პატარა პამაჯი), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 12 կմ արևմուտք, իսկ Վալե երկաթուղային կայարանից` 5 կմ արևելք։ Գտնվում է ծովի մակարդակից 1210 մ բարձրության վրա։

## Բնակչություն
Համաձայն 2002 թվականի տվյալների, գյուղն ուներ 658 բնակիչ, հիմնականում հայեր, որից 290 տղամարդ և 368 կին, իսկ 2014 թվականին գյուղում ապրում էր արդեն 454 մարդ, որից 207 տղամարդ և 247 կին։

Բնակիչներն զբաղվում են կարտոֆիլի մշակությամբ, այգեգործությամբ և բանջարաբուծությամբ։

Գյուղն ունի հայկական միջնակարգ դպրոց, ակումբ և բուժկայան։

## Պատմություն
Գյուղի բնակիչների նախնիները եկել են Էրզրումի նահանգից` 1830 թվականին։

## Ծանոթագրություններ

Կատեգորիա:Վրաստանի բնակավայրեր
Կատեգորիա:Վրաստանի գյուղեր
Սպուտնիկ Արմենիա

**Սպուտնիկ Արմենիա**, Հայաստանում գործող լրատվական գործակալություն և ռադիո, որը հանդիսանում է ռուսական քարոզչության մաս հանդիսացող Սպուտնիկ լրատվական գործակալության հայաստանյան մասնաճյուղ։

Սպուտնիկը լրատվական գործակալություն և ռադիոկայան է՝ տասնյակ երկրներում մուլտիմեդիոն տեղեկատվական ներկայացուցչություններով։ Սպուտնիկը ներառում է ավելի քան 32 լեզվով կայքեր, անալոգային և թվային ռադիոհեռարձակում, բջջային հավելվածներ և էջեր սոցիալական կայքերում։ Սպուտնիկի լուրերը շուրջօրյա ռեժիմով թողարկվում են անգլերեն, արաբերեն, իսպաներեն և չինարեն տարբերակներով։

Սպուտնիկ տեղեկատվական ռեսուրսների լսարանն ամսական ավելի քան 60 միլիոն է կազմում, Վեյբոյում Sputnik China–ի էջի բաժանորդների թիվը գրեթե հասնում է 9 միլիոնի։ Ամբողջ աշխարհում՝ Պեկինից Մոնտենեգրո, սփռված խմբագրական 22 կենտրոնում աշխատում են տասնյակ ազգությունների ավելի քան հազար մարդ։ Սպուտնիկն ընդգրկված է «Ռոսիա սեգոդնյա» մեդիախմբում։ Սպուտնիկի գլխավոր գրասենյակը գտնվում է Մոսկվայում։

2023 թվականի դեկտեմբերի 20-ին Սպուտնիկ Արմենիա լսողական ծրագրի գործունեությունը կասեցվեց 30 օրով և կիրառվեց տուգանք Հայաստանին և հայ ժողովրդին ծաղրելու, նսեմացնելու և խուճապ առաջացնող կեղծ տեղեկություններ տարածելու համար։

## Պատմություն
Գործակալությունն աշխատում է 2014 թվականի նոյեմբերի 10-ից։

## Տես նաև
* Ռուսական քարոզչություն

## Ծանոթագրություններ

Կատեգորիա:2014 հիմնադրումներ Հայաստանում
Կատեգորիա:Ռուսական քարոզչություն
Օրալ

**Օրալ** (վրացերեն՝ ორალი), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 14 կմ հեռավորության և ծովի մակարդակից 1320 մ բարձրության վրա։

## Բնակչություն
Համաձայն 2002 թվականի տվյալների, գյուղն ուներ 324 բնակիչ, հիմնականում հայեր, որից 157 տղամարդ և 167 կին, իսկ 2014 թվականին գյուղում ապրում էր 237 մարդ, որից 117 տղամարդ և 120 կին։ Գյուղն ուներ հայկական տարրական դպրոց և ակումբ։

## Պատմություն
Գյուղի բնակիչների նախնիները գաղթել են էրզրումի նահանգից` 1830 թվականին Նազարեթ Նազարեթյանցի և Հակոբ Կարախանյանի գլխավորությամբ:Նախ նրանք կանգ են առել Ճալա գյուղի մոտ, ապա հիմնադրել են ներկայիս գյուղը։ 

Երկրորդ աշխարհամարտին գյուղից մասնակցել է 47 մարդ, որից զոհվել է 21-ը։ 

Գյուղում առաջին ծխական դպրոցը բացվել է 1903 թվականին, որի առաջին ուսուցիչն էր տեր Բարդուղիմեոսը, նաև գյուղի առաջին քահանան էր:1929 թվականից բացվում առաջին պետական դասարանը։ Գյուղում գործել է նաև գիշերօթիկ դպրոց։ 2005-2006 ուստարում դպրոցում սովորում էր 10 աշակերտ։ 

Գյուղի  Սուրբ Գրիգոր Լուսավորիչ եկեղեցին առաջին անգամ, արխիվային տվյալներով հիշատակվում է 1840 թվականին, սակայն անունը չի հիշատակվում, այնուհետև 1863 թվականին հիշատակվում է որպես փայտաշեն եկեղեցի։ Մի տեղեկագրից հայտնի է, որ " Զինք ունին մի եկեղեցի, հնացած, կարոտ վերանորոգութեան, որ պիտի սկսի գարնան" և ինչպես ցույց է տալիս եկեղեցու մուտքին ագուցված և ցարդ պահպանված արձանագրությունից աշխատանքները բարեհաջող ավարտվել են 1889 թվականի մայիսի 5-ին։  1936 թվականին եկեղեցին ի շարս թեմի մյուս եկեղեցիների փակվել և վերափոխվել է կոլտնտեսության պահեստի, սակայն եկեղեցու խաչն ու զանգը չեն իջեցվել, իսկ սրբապատկերները պահվել են առանձին անհատների մոտ։ Այնուհետև Խորհրդային Միության փլուզումից հետո, 1990-ական թվականներին վերաբացվել և վերանորոգվել է գյուղացիների ջանքերով։ 

Գյուղի մերձակայքում է գտնվում Սուրբ Գևորգ սրբատեղին, որին տեղացիներն անվանում են Եկեղեցագլուխ։ 1993 թվականին վերանորոգելուց հետո այն վերանվանվել է Սուրբ Գևորգ։ Օրալի և Փոքր Պամաճ գյուղերի միջև Բոլբոլա ձորի բարձունքներից մեկի վրա պահպանվել են բերդի ավերակներ։

## Ծանոթագրություններ

Կատեգորիա:Վրաստանի գյուղեր
Կատեգորիա:Վրաստանի բնակավայրեր
Միքելծմինդա

**Միքելծմինդա** (վրացերեն՝ მიქელწმინდა), գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 5 կմ հեռավորության և ծովի մակարդակից 1250 մ բարձրության վրա։

## Բնակչություն
Համաձայն 2002 թվականի տվյալների, գյուղն ուներ 92 բնակիչ, հիմնականում հայեր, որից 49 տղամարդ և 43 կին, իսկ 2014 թվականի տվյալներով, գյուղում ապրում է 32 մարդ, որից 16 տղամարդ և 16 կին։ Գյուղը նախկինում հունաբնակ էր, իսկ այժմ հայաբնակ։

## Ծանոթագրություններ

Կատեգորիա:Վրաստանի բնակավայրեր
Կատեգորիա:Վրաստանի գյուղեր
Քրիստափոր Ա Արծրունի

**Քրիստափոր Ա Արծրունի** (ծննդյան և մահվան թվականներն անհայտ, 5-րդ դար), Ամենայն Հայոց կաթողիկոս 472 - 478 թվականներին, Արծրունիների նախարարական տոհմից։ Հաջորդել է Գյուտ Ա Արահեզացի կաթողիկոսին և առանց օծվելու վարել կաթողիկոսական պաշտոնը։ Քրիստափոր Ա Արծրունուն հաջորդել է Հովհաննես Ա Մանդակունին։
   
## Հիշատակություններ
* Թովմա Արծրունին Պարսից Պերոզ արքայի կառավարման ժամանակ հիշատակում է Քրիստափոր Հայոց կաթողիկոսին, սակայն չի նշում, որ նա Արծրունյաց տոհմից է։ Քրիստափորը Ասորեստանի, Խուժաստանի (Պարսկաստան), Դերջանի և Խաղտիքի կողմերի բնակիչների և եպիսկոպոսների համար մի թուղթ է գրում, որով զգուշացնում է չխառնվել նեստորականների աղանդին։ Այդ թուղթը խաբեությամբ իր ձեռքն է վերցնում ասորի նեստորական վանական Բարծուման և տանում Պերոզ արքայի մոտ ու ասում, որ այս ամենը գրել է Հայոց կաթողիկոսը և խորհում է ապստամբություն, իսկ Հայոց նախարարներին խորհուրդ է տալիս հնազանդվել Բյուզանդիայի կայսրին։ Պերոզի հրամանով, Բարծումա ասորին, անմեղ ձևանալով գալիս է Մեծ Հայքի Արզնարզյուն (Աղձնիք) և Մոկաց աշխարհներ և սկսում բռնությամբ նեստորական աղանդը տարածել։ Հետագայում Բարծուման տեղի տալով Մերշապուհ Արծրունու սպառնալիքներին, լքում է Արզնարզյունը։
* Միքայել Չամչյանը կարծում է, որ Պերոզը, Գյուտ Ա Արահեզացուն զրկելով կաթողիկոսությունից, նրա փոխարեն կաթողիկոս է կարգել Քրիստափոր Արծրունուն։ Նման եզրակացության համար հիմք է ծառայում Թովմա Արծրունու վերը նշված հաղորդումը։ Միքայել Չամչյանը հղում անելով Թովմա Արծրունուն գրում է՝.
«Իսկ Պերոզ արքայ ետ դնել փոխանակ Գիւտայ կաթողիկոս ՚ի վերայ հայոց զՔրիստափոր յազգէ Արծրունեաց. յորոյ երկրորդ ամի փոխեցաւ առ տէր երանելին Գիւտ, կացեալ ՚ի հայրապետութեան մինչեւ ցնստիլ Քրիստափորայ` ամս. ժ. եդաւ ՚ի գիրս հարց իւրոց ՚ի գեղջն Ոթմսու ՚ի գաւառին Վանանդայ։ Յետ վախճանելոյ երանելւոյն Գիւտայ` եկն ՚ի Հայս Բարծումա ոմն նեստորական, եւ էրկ խռով ութիւն մեծ. եւ եղեւ պատճառ բազում չարեաց. այլ թէ ո'վ էր այս Բարծումա, խօսեցուք համառօտիւ ՚ի ծագմանէ անտի նորա։»

## Ծանոթագրություններ

## Աղբյուրներ
* «Հայոց անձնանունների բառարան», Հրաչեայ Աճառեան, Երեւան, 1942, Հատոր 5, Ցուցակ 1, Էջ 227-228
* «Պատմություն Արծրունյաց տան», Թովմա Արծրունի, Բ. բ.
* «Ոսկի-բարեկամ հայ ընտանեաց», Գրիգոր Մանդակունի Դ. տպ., Թիֆլիս, 1912, էջ 392
* «Պատմութիւն հայոց», Միքայել Չամչյան, հտ. Բ, Վենէտիկ, 1785. էջ 152 (430, 529)
* «Եղիշէ վարդապետ եւ իւր Պատմութիւնն Հայոց պատերազմի», Ներսես Ակինյան, Վիեննա։ Մխիթարյան տպարան, 1932, էջ 60-61

Կատեգորիա:Միջնադարյան հայ հոգևորականներ
Կատեգորիա:Արծրունիներ
Կառլես Պուչդեմոն

**Կառլես Պուչդեմոն ի Կազամաժո** (; ), կատալոնացի լրագրող և քաղաքական գործիչ, Կատալոնիայի ներկայիս (130-րդ) նախագահը։ Անդամակցում է Կատալոնական Եվրոպական դեմոկրատական կուսակցությանը (PDeCAT):

Ծնվել է Ամերում։ Լրագրողական կարիերան սկսել է հայրենի քաղաքում՝ աշխատելով տեղի մի քանի թերթերում։ Արդյունքում, դարձել է Կատալոնիայի նորությունների գործակալության տնօրեն, ինչպես նաև անգլալեզու «Catalonia Today» շաբաթաթերթի գլխավոր խմբագիր։ 1983 թվականից հանդիսանում է «Կոնվերգենցիա և Միություն» քաղաքական միավորման ակտիվիստ։ 2006 թվականին սկսել է իր քաղաքական կարիերան՝ «Կոնվերգենցիա և Միություն» (CiU) կուսակցությունից ընտրվելով Կատալոնիայի խորհրդարանի անդամ։

2011 թվականին ընտրվել է Ժիրոնայի քաղաքապետ։ 4 տարի անց դարձել է «Կատալոնիայի անկախացման օգտին հանդես եկող մունիցիպալիտետների ասոցիացիայի» նախագահ։

2016 թվականի հունվարի 10-ին դարձել է Կատալոնիայի կառավարության ղեկավար՝ այդ պաշտոնում փոխարինելով Արթուր Մեսային։ Իշխանափոխությունը հնարավոր է դարձել «Միասին «Այո»» և «Ազգային միասնության թեկնածություն» կուսակցության ձեռքբերած համաձայնության հիման վրա։ Հունվարի 14-ին ներկայացրել է Կատալոնիայի նոր կառավարությունը։

Տիրապետում է կատալոներենի, իսպաներենի, անգլերենի, ֆրանսերենի և ռումիներենի։

## Ծանոթագրություններ

## Արտաքին հղումներ
* Պաշտոնական կայք էջ
* Կառլես Պուչդեմոնը Ֆեյսբուքում
* Կառլես Պուչդեմոնը Twitter-ում

Կատեգորիա:Իսպանացի գրողներ
Կատեգորիա:Իսպանացի լրագրողներ
Կատեգորիա:Կատալոնիայի քաղաքական գործիչներ
Մարկո Գրուիչ

**Մարկո Գրուիչ** (, ), սերբ ֆուտբոլիստ, անգլիական «Լիվերպուլ» ակումբի կիսապաշտպան։ 2015 թվականի աշխարհի երիտասարդական առաջնության չեմպիոն։

## Կարիերա
### Ակումբային
«Ցրվենա Զվեզդա» ակումբի կազմում իր նորամուտը կատարել է 2013 թվականի մայիսի 26-ին Սերբիայի առաջնության՝ «Վոյվոդինա» ակումբի դեմ խաղում։ 2014 թվականին նա կրկնակի պայմանագրով խաղացել է նաև «Կոլուբարա» ակումբի կազմում։

2015 թվականի հունվարին հայտարարվել է, որ «Ցրվենա Զվեզդա» ակումբը  մերժել է «Ռոմա» ակումբի՝ Գրուչիին ձեռք բերելու առաջարկը, իսկ գարնանը «Համբուրգ» ակումբը նրա համար առաջարկել է կես միլիոն եվրո։ Ի վերջո Գրուիչը նոր պայմանագիր է կնքել «Ցրվենա Զվեզդա» ակումբի հետ մինչև 2018 թվականը, թեև ֆուտբոլիստի նկատմամբ հետաքրքրություն են ցուցաբերել նաև «Բենֆիկա» և «Սամպդորիա» ակումբները։

2015 թվականի դեկտեմբերի 23-ին հայտարարվել է, որ «Ցրվենա Զվեզդա» ակումբն ընդունել է անգլիական «Լիվերպուլի» 5,1 մլն ֆունտ ստեռլինգի առաջարկը։  Սակայն նույն օրը ֆուտբոլիստի հայրն ասաց, որ ինքը թույլ չի տա Մարկոյին տեղափոխվել Անգլիա, ինչի համար նա վերցրել է անձնագիրն իր որդուց։

2016 թվականի հունվարի 6-ին «Լիվերպուլ» ակումբը պաշտոնապես հայտարարել է Գրուչիի հետ չորս տարվա պայմանագիր կնքելու մասին։  Գործարքի պայմանների համաձայն՝ 2015/2016 մրցաշրջանում նա շարունակել է խաղալ «Ցրվենա Զվեզդա» ակումբի կազմում, իսկ 2016 թվականին միացել անգլիական ակումբին։ Գրուիչը եղել է Յուրգեն Կլոպի առաջին ձեռքբերումը որպես «Լիվերպուլի» մարզիչ։ Գերմանացի մասնագետը նշել է, որ բարձրահասակ Մարկոսը լավ արագություն և տեխնիկա ունի, կարող է փոխանցում կատարել կամ վարել գնդակը։

### Հավաքականում
Գրուիչը հանդես է եկել Սերբիայի պատանեկան հավաքականի կազմում, մասնակցել է 2014 (մինչև 17 տարեկանների) և 2015 (մինչև 19 տարեկանների) թվականների Եվրոպայի առաջնության ընտրական մրցաշարերին։

2015 թվականի աշխարհի երիտասարդական առաջնությունում Սերբիայի հավաքականի կազմում անցկացրել է 5 խաղ։

## Ձեռքբերումներ
**Ակումբային**
;  «**[[Ցրվենա Զվեզդա]]**»
* Սերբիայի չեմպիոն - 2015/16

**Հավաքականում**
;  Սերբիայի հավաքական (մինչև 20)
* Աշխարհի չեմպիոն U-20 - 2015

## Ծանոթագրություններ

## Արտաքին հղումներ
* Ֆուտբոլիստի վիճակագրությունը ՈՒԵՖԱ կայքում 
* Ֆուտբոլիստի էջը ''Utakmica.rs'' կայքում 
* Ֆուտբոլիստի էջը ''FootballDatabase.eu'' կայքում 
* Ֆուտբոլիստի էջը ''Weltfussball.de'' կայքում 
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Կարդիֆ Սիթիի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ցրվենա Զվեզդայի ֆուտբոլիստներ
Նաթանիել Կլայն

**Նատալեյն Քլայն** (; ), անգլիացի ֆուտբոլիստ, աջ եզրային պաշտպան «Լիվերպուլ» ակումբի և Անգլիայի ազգային հավաքականի։ «Քրիստալ Փելեսի» սան է։

## Ակումբային կարիերա
Քլայնը Քրիսթալ Փելես ակումբի երիտասարդական ակադեմիայի աշակերտ է։  2008 թվականի Հոկտեմբերի 18-ին ելույթ ունեցավ «Բրիթսփս» -ի դեմ առաջնության խաղարկությունում,  որի ժամանակ նա խաղացել է «Քրիսթալ Փելես»  ակումբի կազմում։ Նույն տարվա հոկտեմբերի 20-ին նա ակումբի հետ երեք տարվա պայմանագիր է կնքել, և Նեյլ Ուորնոկը հայտարարել է, որ Քլայնը մեծ ապագա ունի։ 2010 թվականի ձմեռային տրանսվերային պատուհանում Քրիսթալ Փելեսը ընդունեց Քլայնի փոխանցման Վուլվերհամտոնի առաջարկը, սակայն ֆուտբոլիստը հրաժարվեց գնալ «գայլերին», ովքեր խոսում էին Պրեմիեր լիգայի մասին։

2010-2011 թվականների մրցաշրջանում Քլայնը դարձավ Քրիսթալ Փելեսի լավագույն խաղացող։ 2011/12 թվականների  մրցաշրջանի ավարտին նա դարձավ ֆուտբոլային լիգայի առաջնության խորհրդանշական ազգային հավաքականի ֆուտբոլիստ։

2012 թվականի  հուլիսի 19-ին Պրեմիեր լիգայի շրջանակներում Քլայնը խզեց պայմանագիրը՝ Քրիսթալ Փելեսի հետ, նոր պայմանագիր կնքեց «Սաութհեմփթոնի» հետ, ստորագրելով 4-տարվա պայմանագիր։ Օգոստոսի 19-ին Պրեմիեր լիգայում ելույթ ունեցավ «Մանչեսթեր Սիթիի» հետ խաղում, և այդ խաղի ժամանակ Քլայնը դաշտում անցկացրեց խաղի ամբողջ 90 րոպեն։

2015 թվականի հուլիսի 1-ին Լիվերպուլ տեղափոխվեց 12.5 մլն ֆունտով։

## Կարիերան հավաքականում
Նա 19 և 21 տարեկանների համար խաղում էր Անգլիայի հավաքականում։

2014 թվականի Նոյեմբերի 15-ին նա Անգլիայի հավաքականի կազմում հանդես եկավ 2017 Եվրոպայի առաջնության ընտրական մրցաշարում Սլովենիայի հավաքականի հետ խաղում, որն ավարտվեց Անգլիայի հաղթանակով 3։ 1 հաշվով։

## Ելույթների վիճակագրությունը հավաքականում

## Ձեռքբերումներ
* Տարվա երիտասարդ խաղացող «Քրիսթալ Փելասում» - 2009, 2010
* Տարտա երիտասարդ խաղացող ֆուտբոլային լիգայում - 2010
* Տարվա խաղացող «Քրիթալ Քելեսում» - 2011
* Ֆուտբոլային լիգայի առաջնության ամսվա խաղացող - 2011 թվականի հոկտեմբեր
* Մրցաշրջանի խորհրդանշական հավաքականի անդամ ֆուտբոլային լիգայի առաջնություն - 2011/12

## Ծանոթագրություններ

## Արտաքին հղումներ
* Профиль футболиста  на официальном сайте «Ливерпуля» 
* Профиль футболиста  на сайте TheSaintsClub 
* 
* 
* 
* Статистика на сайте ''eu-football.ru'' 
 

Կատեգորիա:Լիվերպուլի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Քրիսթալ Փելասի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Պրեմիեր Լիգայի ֆուտբոլիստներ
Կատեգորիա:Անգլիայի հավաքականի ֆուտբոլիստներ
Կատեգորիա:Բորնմութի ֆուտբոլիստներ
Խայմե Ռամիրես

**Խայմե Կաուպոլիկան Ռամիրես Բանդա** (, ), չիլիի ֆուտբոլիստ, հարձակվող։ 1962 թվականի ֆուտբոլի աշխարհի
առաջնության բրոնզե մեդալակիր։ Չիլիի կրկնակի չեմպիոն։ Խաղացել է 46 խաղ և խփել 12 գոլ։

## Ծանոթագրություններ

## Արտաքին հղումներ
* 

Կատեգորիա:Էսպանյոլի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Գրանադայի ֆուտբոլիստներ
Կատեգորիա:Չիլիացի ֆուտբոլիստներ
Կատեգորիա:Չիլիի հավաքականի ֆուտբոլիստներ
Մարկ Վալես

**Մարկ Վալես Գոնսալես** (, ), անդորրացի ֆուտբոլիստ, «ՍԻԿ» ակումբի և Անդորրայի հավաքականի ֆուտբոլիստ։

## Կենսագրություն
### Ակումբային կարիերա

Նա խաղացել  է Իսպանիայի առաջնության ցածրագույն լիգաներում՝ «Սաբադել» և «Էիբասա-Իբիա Բ » ակումբների կազմում։ 2013 թվականին Անդոսպորտ պորտալի ընթերցողները ընտրեցին Մարկ Վալեսին որպես 2013 թվականի լավագույն ֆուտբոլիստ։

### Կարիերան հավաքականում
Նա ավարտել է 17 տարեկանների Անդորրայի երիտասարդական հավաքականը և ընդգրկվել Անդորրայի երիտասարդական հավաքականի, մինչև 21 տարեկանների կազմում։ Նա թիմում սկսեց խաղալ 2008 թվականի մարտի 26-ին Լիտվայի ընկերական հանդիպման ժամանակ, այդ խաղը ավարտվել է 0:3 հաշվով, Վալեսը 89-րդ րոպեին փոխարինման դուրս եկավ Ժոզեպա Այալի հետ։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Անդորրա ՖԱ-ի ֆուտբոլիստներ
Կատեգորիա:Անդորրայի հավաքականի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ռեալ Ունիոնի ֆուտբոլիստներ
Վյասչեսլավ Գոժան

**Վյաչեսլավ Գոժան** (), մոլդովացի բռնցքամարտիկ, միջազգային կարգի վարպետ, 2008 թվականի Օլիմպիական խաղերի բրոնզե մեդալակիր, 2011 թվականի Եվրոպայի չեմպիոն։

## Կենսագրություն
Վյասչեսլավ Գոժանը բռնցքամարտով զբաղվել սկսել է 11 տարեկանում Պետրու Կադուկի ղեկավարությամբ։

2002 թվականի Եվրոպայի առաջնությունում արժանացել է  արծաթե մեդալի նվազագույն քաշային կարգում։

2008 թվականի Մոսկվայում անցկացված աշխարհի գավաթի խաղարկությունում դարձել է արծաթե մեդալակիր։

2008 թվականի Պեկինում անցկացված Ամառային օլիմպիական խաղերում նվաճել է Մոլդովայի ազգային հավաքականի միակ մեդալը` բրոնզե մեդալ 54 կգ քաշային կարգում։

Պեկինի օլիմպիական խաղերում նվաճած բրոնզե մեդալի շնորհիվ Գոժանը ներկայացվել է «Մոլդովայի տարվա մարզիկ» անվանակարգում, որը սահմանվել է Մոլդովայի սպորտային մամուլի ասոցիացիայի կողմից։

2011 թվականի հունիսի 24-ին Անկարայում (Թուրքիա) անցկացվող Եվրոպայի առաջնության եզրափակչում Գոժանը հաղթել է ռուսաստանցի Դմիտրի Պոլյանսկուն 16-14 (4-3, 7-6, 5-5 ըստ տուրերի) միավորներով։

Ընդհանուր առմամբ նա անցկացրել է 180 մարտ, որից 163-ում հաղթանակ է տարել։ Ութ անգամ դարձել է Մոլդովայի չեմպիոն, բազմիցս դարձել միջազգային մրցաշարերի հաղթող և մրցանակակիր։

Իր ձեռքբերումների համար արժանացել է Մոլդովայի կառավարության մրցանակին` Գլորիա Մունչիի շքանշանի։

Ներկայում հանդես է գալիս գերմանական «German Eagles» ակումբում, որի կազմում տարել է երեք հաղթանակ։

## Ծանոթագրություններ

## Արտաքին հղումներ
* Վյաչեսլավ Գոժան  ի օլիմպիական վիճակագրությունը Sports-Reference.com կայքում 
* Վյաչեսլավ Գոժանի էջը moldova.sports.md կայքում

Կատեգորիա:Մոլդովացի բռնցքամարտիկներ
Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:Մոլդովացի մարզիկներ
Ֆրեդ (այլ կիրառումներ)

**Ֆրեդ**, վերաբերում է՝ 
* Ֆրեդ (կատու) - կարճաբուրդ կատու, որը ճանաչում է գտել այն բանի համար, որ աշխատել է Նյու Յորքի ոստիկանական բաժանմունքում և օգնել է ձերբակալել մի քանի հանցագործների։
* Ֆրեդ (ֆուտբոլիստ) - բրազիլացի ֆուտբոլիստ, Դոնեցկի Շախտյորի և Բրազիլիայի հավաքականի կիսապաշտպանը։
Էնդիկա Բորդաս

**Էնդիկա Բորդաս Լոսադա** (, ), իսպանացի ֆուտբոլիստ, «Գերնիկա» ակումբի կենտրոնական կիսապաշտպան։

## Կարիերա
Բորդասն Ատլետիկ Բիլբաո ակումբի սան է, որի կազմում խաղացել է 1995-2000 թվականները։ 2000 թվականին նա տեղափոխվել է «Բասկոնյու» ակումբ, որտեղ խաղացել է մեկ տարի, որից հետո վերադարձել է «Ատլետիկո» ակումբ։ 2003 թվականի մարտի 3-ին նա իր նորամուտը Իսպանիաի առաջնությունում կատարել է «Դեպորտիվո Լա-Կորունյա» ակումբի դեմ խաղում։ Բասկերի ակումբում ընդամենը երեք մրցաշրջանում նա 14 խաղ է անցկացրել։  «Ատլետիկո» ակումբից դուրս գալուց հետո նա խաղացել է «Սեգունդա» և «Տերսեր» ակումբների կազմում։

2013 թվականին նա տեղափոխվել է վրացական «Լոկոմոտիվ» ակումբ (Թբիլիսի)։  Նա անցկացրել է 12 խաղ Վրաստանի նշանակությամբ երկրորդ լիգայում, որից հետո վերադարձել է Իսպանիա։  2015 թվականից նա խաղում է «Գերնիկե» ակումբի կազմում։

## Ծանոթագրություններ

## Արտաքին հղումներ
* 
* 
 

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կորդովայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Բասկոնիայի ֆուտբոլիստներ
Կատեգորիա:Տեռասայի ֆուտբոլիստներ
Կատեգորիա:Լոկոմոտիվ Թբիլիսիի ֆուտբոլիստներ
Ֆրիդրիխ II (այլ կիրառումներ)

**Ֆրիդրիխ II**, վերաբերում է՝
* Ֆրիդրիխ II (Ավստրիայի դուքս) - Ավստրիայի և Շտիրիյի դուքս սկսած  1230 թ., Բանբերգերի դինաստիայի վերջին ներկայացուցիչ։
* Ֆրիդրիխ II (Պրուսիայի թագավոր) - Պրուսիայի թագավոր 1740 թվականից։ 
* Ֆրիդրիխ II Հոհենշտաուֆեն - Գերմանիայի արքա (Սրբազան Հռոմեական կայսրության կայսր) 1212 թվականի դեկտեմբերի 5-ից, Սրբազան Հռոմի կայսր 1220 թվականի նոյեմբերի 22-ից և Սիցիլիայի թագավորության արքա։
Սուրբ Աստվածածին վանք (Արգելան)

**Արգելանի Սուրբ Աստվածածին վանք**, հայկական վանք Մեծ Հայքի Վասպուրական նահանգի Առբերանի գավառում, Ծաղկանց լեռների հարավային լանջին, բարձր քարաժայռի վրա։

## Պատմություն

Հիշատակվում է 13-րդ դարից, Տեր Հուսկանորդի Ստեփանոսի անվան հետ կապված։ 1251 թվականին, վերջինիս մահից հետո նրա գերեզմանի վրա, վանքից ոչ հեռու, հիմնվել է Բերկրիի Ս. Ստեփանոս վանքը, և երկու վանքերը մեկ միաբանություն են կազմել։ 15-րդ դարում դարձել է առաջնորդանիստ, այստեղ գործել է գրչության կենտրոն։ 1462 թվականին վանք է այցելել Աղթամարի Զաքարիա կաթողիկոսը։ 16-րդ դարում վանքում գործել են գրիչ և տաղասաց Եղիա Բերկրեցին ու Անդրեաս Արգելանցին։

19-րդ դարում վանքն ունեցել է ընդարձակ հողամասեր և արոտավայրեր։ Վանքի այսօր կանգուն եկեղեցին մեկ զույգ որմնամույթերով գմբեթավոր դահլիճ է, որի արտաքին ճակատների երեսապատման սրբատաշ քարերը շրջակայքի բնակիչները պոկել են։

## Ծանոթագրություններ

## Գրականություն
* Շերենց Գ., Սրբավայրեր, Թ., 1902: 
* Ոսկյան Հ., Վասպուրական-Վանի վանքերը, հ. 1, Վնն., 1940:

Կատեգորիա:13-րդ դարի հայկական վանքեր և եկեղեցիներ
Գուանչժոու հեռուստաաշտարակ

**Գուանչժոու հեռուստաաշտարակ** (, ), գտնվում է 600 մետր բարձրության վրա՝ Չինաստանի Գուանչժոու քաղաքում։
:

Արտասովոր ճարտարապետությունը բաղկացած է երկու օպտիկական էլիպսերի հիպերբոլիկ կառուցվածքից և մշակվել է Լոնդոնում գործող Արուպ (Արուբա) ճարտարապետական ընկերության հետ համատեղ։

## Պատմություն
Գուանչժոու հեռուստաաշտարակը կառուցվել է Guangzhou New Television Tower Group-ի կողմից։ Հեռուստաաշտարակը նախագծված է հոլանդացի ճարտարապետներ Մարկ Հեմելիի և Բարբարա Կուիտի կողմից։
2004 թվականի ապրիլ-օգոստոս ամիսներին հեռուստաաշտարակը դիտորդական աշտարակի տեղի է ունեցել Գուանչժոու շինարարական Investment & Development Co., Ltd, Guangzhou հեռուստաընկերության գովազդներում։

## Պատկերասրահ

File:Canton tower in asian games opening ceremony.jpg
File:Canton Tower.JPG
File:Tallest towers in the world.PNG


### Աշտարակի կառուցում

Image:GZTVtower2.jpg
File:Guangzhou Tower2007.jpg
File:Hyperboloid Shuckhov Tower in Guangzhou during construction.jpg
Image:Guangzhou Tower2008.jpg


## Ծանոթագրություններ

Կատեգորիա:2010 կառույցներ
Կատեգորիա:Կրող ցանցաթաղանթներ
Կոյուկուկ

**Կոյուկուկ** (), քաղաքը գտնվում է Յուկոն-Կոյուկուկի, Ալյասկայի և ԱՄՆ-ի մարդահամարի գոտում։ Բնակչության թիվը 2010 թվականի դրությամբ եղել է 96 մարդ։

## Պատմություն
Տարածքը, որտեղ այսօր քաղաքն է, Աթաբասկան ցեղերի պատմական հողերն են, որոնք այստեղ են արշավախմբում։ Յուկոն գետի վրա, Կոյուկուկի և Նովիտնայայի գետերի բերանների միջև, եղել են 12 սեզոնային ձկնորսական տարածքներ։
Միացյալ Նահանգների՝ Ալյասկայի Յուկոն գետի հյուսիսային հատվածում հեռագիր ստեղծվեց, իսկ Կոյուկուկը դարձավ հեռագրական կայան։ 1880-ականներին Կոյուկուկը արդեն գործում էր որպես առևտրային պաշտոն։ Գոլորշիները, որոնք գնում են Յուկոնի երկայնքով, մատակարարում են անհրաժեշտ ճաշատեսակները։ 1900 թվականին, կարմրուկի համաճարակի և սննդի պակասի հետեւանքով, տարածաշրջանի բնակչությունը մեկ երրորդով նվազեց։
Կոյուկուկի առաջին դպրոցը բացվել է 1939 թվականին։ Դպրոցի շինարարությունից հետո շատ ընտանիքներ սկսեցին ապրել այստեղ ամբողջ տարի։ Կոյուկուկը ներառվել է 1973 թվականի սեպտեմբերի 25-ին։

## Բնակչություն
Համաձայն 2000 թվականի մարդահամարի տվյալների, քաղաքի բնակչությունը կազմում էր 101 մարդ։ Բնակչության խտությունը 6,2 մարդ / կմ² է։ 18 տարեկանից ցածր մարդկանց համամասնությունը 34.7% է։ 18-ից 24 տարեկան անձինք` 8.9%: 25-ից 44 տարեկան `36.6%; 45-64 տարիների ընթացքում `12.9% և ավելի քան 65 տարի` 6.9%: Բնակչության միջին տարիքը 30 տարի է։ Յուրաքանչյուր 100 կանանց համար կա 98.0 տղամարդ։ 18 տարեկանից յուրաքանչյուր 100 կին, 144.4 տղամարդ։ 41 տնային տնտեսություններից 41% -ը 18 տարեկանից փոքր երեխաներ են, 30,8% -ը `միասին ապրող ամուսնական զույգերը, 20,5% -ը, ամուսնու ներկա կին , իսկ 35,9% -ը` ոչ ընտանիք։ Մարդահամարի ժամանակ ընտանիքների ընդհանուր թվաքանակի 35.9% -ը ապրել է ինքնուրույն, 5.1% `65 տարեկան և ավելի բարձր տարիքի միայնակ տարեցներ։ Միջին տնային տնտեսությունը կազմում է 2.59 մարդ, իսկ ընտանիքի միջին չափը, 3.32 մարդ։
միջին եկամուտը համատեղ կենցաղայինի - $ 19.375 է. միջին ընտանիքի եկամուտը - $ 31 250 մեկ շնչի հաշվով միջին շահույթը, $ 11 341. մոտ 20.8% -ը ընտանիքների և 35.1% -ը բնակչության ապրում է աղքատության գծից ներքև։

*Քաղաքի բնակչության դինամիկան տարիներով*՝

## Ծանոթագրություններ

Կատեգորիա:Ալյասկայի քաղաքներ
Անատոլի Կորոլչենկո

**Անատոլի Ֆիլիպովիչ Կորոլչենկո** (, ), ռուս գրող, լրագրող, ԽՍՀՄ ժուռնալիստների միության անդամ (1963)։

## Կենսագրություն
Անատոլի Ֆիլիպովիչը ծնվել է Դոնի Ռոստովում։ Առաջին պատանեկան հրապարակումը եղել է 1936 թվականին «Լենինի թոռնիկները» թերթում։ 1940 թվականին տասներորդ դասարանն ավարտելուց հետո համալրել է Կարմիր բանակի շարքերը։ Զինվորական ծառայությունն անցել է Մոլդովայում։ 1941 թվականի նոյեմբերին վաղաժամկետ ավարտել է հետևակային ուսումնարանը՝ լեյտենանտի աստիճանով։ Ստալինգրադում նշանակվել է օդային-դեսանտային զորքերում, ղեկավարել է մարտական վաշտը, գումարտակը, մի քանի անգամ զինվորների հետ մարտնչել Կարելյան, Ուկրաինական 3-րդ և 2-րդ ռազմաճակատներում։ Մասնակցել է Սվիրսկ-Պետրոզավոդսկի, Բալատոնսկի, Վիեննայի, Պրահայի պաշտպանական գործողություններին։ Անատոլի Ֆիլիպովիչ Կորոլչենկոն արժանացել է չորս զինվորական շքանշանների, բազմաթիվ մեդալների։

Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողություններից հետո ավարտել է Ռազմական մանկավարժական ինստիտուտը։ Անատոլի Ֆիլիպովիչը բանակում ծառայել է տարբեր պաշտոններում։ Զբաղեցրած վերջին պաշտոնը եղել է աֆրիկյան երկրներից մեկի բանակի Գլխավոր շտաբի ռազմական խորհրդատու։

Բանակից հեռանալուց հետո զբաղվել է գրական գործունեությամբ։ Համագործակցել է «Կրասնայա զվեզդա», «Կրասնոյե զնամյա», «Կոմսոմոլսկայա պրավդա» ռազմական թերթերի հետ։ 1963 թվականի մայիսին ընդունվել է ԽՍՀՄ ժուռնալիստների միություն։

1969 թվականին «Զվեզդա» ամսագրի երկու համարներում առաջին անգամ տպագրվել է նրա վավերագրական վեպը։ Նույն ամսագրում են հրապարակվել նաև նրա պատմվածքների ընտրանին, այնուհետև՝ ճանապարհորդական էսսեները։

1986 թվականին հրատարակվել է «Պլատով ատամանը» վեպը, որը պատմում է 1812 թվականի Հայրենական պատերազմի լեգենդար հերոս դոնյան ատամանի մասին։

## Ստեղծագործություններ
* Миусские рубежи (1971)
* В стране большой Джериги (1976)
* Сокрушение Миус-фронта (1978)
* Десантники атакуют с неба (М., 1980)
* И умер в Таганроге (1995)
* Жуков. Фрагменты жизни полководца (1995)
* Жуков приказал! (1996)
* Маршал Рокоссовский (1997)
* Генерал Скобелев (1997)
* Выбитый генералитет (2000)
* Нaд стaрой кaртой (2001)
* Генерал Платов (2002)
* Битва за Кавказ (2005)
* Освобождение Вены (2005)
* Маршалы победы (2006)
* Неистовый Жуков (2007)
* Раевский (2007)

## Ծանոթագրություններ

## Արտաքին հղումներ
* Корольченко А. Ф. Военный переворот: Воспоминания о дальних краях / Анатолий Корольченко. – Ростов н/Д: Новая книга, 2006. – 128 с.

Կատեգորիա:Գրողներ այբբենական կարգով
Կատեգորիա:ԽՍՀՄ ժուռնալիստների միության անդամներ
Կատեգորիա:Հայրենական մեծ պատերազմի մասնակիցներ
Կատեգորիա:Ռուս գրողներ
Կատեգորիա:Ռուս լրագրողներ
Հրաձգություն Լաս Վեգասում (2017)

**Հրաձգություն Լաս Վեգասում**, մասսայական սպանություն, որը տեղի է ունեցել 2017 թվականի հոկտեմբերի 1-ին Լաս Վեգասում։  Հրաձիգը նշան է բռնել Mandalay Bay Hotel հյուրանոցային համալիրի պատշգամբից և կրակել Route 91 երաժշտական փառատոնի մասնակիցների վրա։ Կրակոցները սկսվել են  ամերիկացի քանթրի երաժիշտ    Ջեյսոն Օլդինի  ելույթի ժամանակ։

## Հարձակում
left|thumb|270px|Mandalay Bay հյուրանոցային համալիրը 
Նախնական տվյալներով զոհվել են մոտ 60 մարդ և վիրավորվել ավելի քան  515 մարդ։ Ըստ  CNN-ի ՝ ոստիկանությունը հայտնել է կասկածյալի ինքնությունը։ Նա Լաս Վեգասի բնակիչ Ստեֆեն Փադոքն է։ Ասսոշեյթեդ պրեսի ( տեղեկացրել է, որ հանցագործը կրակահերթ է բացել Մանդալայ-Բեյ հյուրանոցի 32-րդ հարկից։ Ավելի ուշ ոստիկանները հայտնել են նրա ինքնասպանության մասին։ Հանցագործի մոտ հայտնաբերվել է 8 միավոր զենք։

Կրակոցների պատճառով ժամանակավորապես դադարեցվել են Մաք-Քարրան միջազգային օդանավակայանի  () աշխատանքները։

## Ծանոթագրություններ

Կատեգորիա:2017 ԱՄՆ-ում
Կատեգորիա:2017 զանգվածային սպանություններ
Կատեգորիա:Զանգվածային սպանություններ ԱՄՆ-ում
Սանտու Անտոնիու հիդրոէլեկտրակայան

**Սանտու Անտոնիու հիդրոէլեկտրակայան (հէկ)** (), գտնվում է Մադեյրա գետի վրա, Պորտո Վիքիոյից 6 կմ հարավ-արևմուտք, Բրազիլիայի Ռոդոնիայի նահանգում։ Հիդրոէլեկտրակայանն ունի 50 տուրբին, որոնցից յուրաքանչյուրը արտադրում է 71.6 ՄՎտ հոսանք, իսկ ընդհանուր առմամբ 3,580 ՄՎտ հոսանք։ Առաջին տուրբինի շահագործումը սկսվել է 2012 թվականի մարտին, իսկ 2015 թվականի հունիսի դրությամբ արդեն գործում էր 32 տուրբին։ Վերջին 6 տուրբինները շահագործման անցան 2016 թվականի դեկտեմբերին։ Էլեկտրաէներգիայի մեծ մասն արտահանվում է հարավ-արևելյան Բրազիլիա, իսկ ավելի կոնկրետ՝ Ռիո Մեյդեիրա։
Հիդրոէլեկտրակայանը Մադեյրա գետի բաղկացուցիչ մաս է կազմում, որը բաղկացած է Բրազիլիայի երկու ջրամբարներից (Սանտու Անտոնիու և Ջիրավին, որոնց ընդհանուր երկարությունը կազմում է մոտ 100 կմ), երկրորդը Բրազիլիայի և Բոլիվիայի սահմանում գտնվող Գուայարամերին է։ Ջիրավի ջրամբարը ներկայումս կառուցվում է, իսկ փոքր հոսքագծերը դեռևս պլանավորման փուլում են։ 2001-ից 2002 թվականներին Էներգակիրների պակասի պատճառով, 2009 թվականին երկաթուղու շինարարությունը սկսել են արագացնել։ Ներկայումս կառուցվող երկու օբյեկտների ընդհանուր գնահատված արժեքը կազմում է 15,6 մլրդ դոլար (Սանտու Անտոնիուի համար ծախսվել է 7 մլրդ դոլար)։ Մադեյրա գետի վրա կառուցված հիդրոէլեկտրակայանը Հարավային Ամերիկայի տարածաշրջանային ենթակառուցվածքների ինտեգրման նախաձեռնության մաս է։

## Դիզայն
Սանտու Անտոնիու ջրամբարն ունի 13,9 մետր բարձրություն և 10,171 մետր երկարություն, իսկ մակերեսը կազմում է 271 կմ² (105 քառ.մ), որից 164 Կմ² գոյություն ուներ դեռևս նախկինում՝ մինչև ջրամբարի կառուցումը։ Պոմպակայանի կայանը բաղկացած է 50 տուրբիններից, որոնցից յուրաքանչյուրը կարող է արտադրել 71.6 ՄՎտ հոսանք (ընդհանուր 3.580 ՄՎտ հզորությամբ)։ Նախնական նախագիծը կազմված էր 44 տուրբիններից, սակայն դա ընդլայնվեց 2013 թվականին։ Էլեկտրակայանն ունի 24,684 մ/վ (871,707 խմ/վրկ) առավելագույն արտանետում։ Ամբարտակն ունի երկու ջրատար։ Երկու ջրատար խողովակները կունենան 84,000 մ/վ (2,966,432 խմ/վ) միասնական առավելագույն արտանետում՝ ջրամբարի մակարդակները վերահսկելու նպատակով։

## Ազդեցություն
Բրազիլիայի օրենսդրությունը պահանջում է ջրային արգելքներ, որոնք ենթակա լինեն բավարար մանրակրկիտ հաստատման գործընթացը ապահովելու համար, որը համապատասխանում է բնապահպանական յուրաքանչյուր ծրագրի, սոցիալական և քաղաքական անվտանգության չափանիշներին։ Այնուամենայնիվ, Ջիրավի և Սանտու Անտոնիու դամբարանի քննադատները պնդում են, որ շատ իրավական չափորոշիչներ դրոշմավորվել են, քանի որ լուծվել են ազդեցության ենթարկված բոլոր հարցերը։ Այնուամենայնիվ բնապահպանական խմբերը նշել են, որ Մադրիդյան պատնեշների արագության հաստատումը վտանգավոր նախադեպ է։ Բրազիլիայի օրենքը թույլ է տալիս արագացված լիցենզիա տրամադրել «Worldwatch» ինստիտուտի կողմից նկարագրված էկոլոգիապես մաքուր նախագծերի համար `որպես « փոքրիկ ջրամբարներ, որոնք ավելի փոքր ջրամբարներ են օգտագործում և նախատեսված են սոցիալական և շրջակա միջավայրի վրա ազդեցությունների նվազեցման համար »։

## Ծանոթագրություններ

## Արտաքին հղումներ
* https://www.youtube.com/watch?v=ZFQ11fri3vs

Կատեգորիա:Հիդրոէլեկտրակայաններ